**โรลส์-รอยซ์**

## ข้อมูลสำหรับสื่อมวลชน

**โรลส์-รอยซ์ประกาศรายชื่อเยาวชนผู้เข้ารอบ**

**“โครงการแข่งขันนักออกแบบรุ่นเยาว์”**

3 **กรกฎาคม** 2563**, กู๊ดวูด**

* โรลส์-รอยซ์ประกาศรายชื่อผู้ผ่านเข้ารอบสุดท้าย “โครงการแข่งขันนักออกแบบรุ่นเยาว์” (Young Designer Competition) ซึ่งเป็นการประกวดที่จัดขึ้นสำหรับเยาวชนอายุไม่เกิน 16 ปี
* คัดเลือกจากผลงานกว่า 5,000 ชิ้น ซึ่งรังสรรค์โดยเยาวชนจากกว่า 80 ประเทศทั่วโลก
* ทีมออกแบบบีสโป๊กของโรลส์-รอยซ์จะคัดเลือกผู้ชนะเลิศ และประกาศผลช่วงกลางเดือนกรกฎาคมนี้
* ผู้สนใจสามารถชมผลงานที่ผ่านเข้ารอบสุดท้ายได้ทางแกลเลอรีออนไลน์

โรลส์-รอยซ์ มอเตอร์ คาร์ส มีความยินดีที่จะประกาศรายชื่อผู้เข้ารอบสุดท้ายในโครงการแข่งขันนักออกแบบรุ่นเยาว์ ซึ่งได้รับความสนใจอย่างล้นหลามจากเยาวชนอายุไม่เกิน 16 ปี ในกว่า 80 ประเทศทั่วโลก ที่ร่วมส่งผลงานเข้าประกวดรวมกว่า 5,000 ชิ้น

การแข่งขันครั้งนี้มีวัตถุประสงค์เพื่อส่งเสริมความสามารถในการออกแบบ สร้างแรงบันดาลใจเพื่อความยิ่งใหญ่ และมอบกิจกรรมสนุกสนานให้กับเด็กๆ ที่ต้องใช้ชีวิตภายใต้มาตรการเว้นระยะห่างทางสังคมในช่วงการระบาดของไวรัสโควิด-19 ผู้เข้าแข่งขันจะต้องออกแบบยนตรกรรมโรลส์-รอยซ์แห่งอนาคต พร้อมผสานองค์ประกอบและคุณสมบัติที่มาจากการสั่งทำพิเศษ หรือบีสโป๊กตามจินตนาการของตน

โครงการนี้เปิดตัวเมื่อต้นเดือนเมษายนที่ผ่านมา และได้รับเสียงตอบรับเป็นอย่างดี จนต้องขยายระยะเวลากิจกรรมจากช่วงกลางเดือนพฤษภาคมออกไปอีก 2 สัปดาห์ และปิดรับผลงานเมื่อวันที่ 2 มิถุนายน 2563 โครงการได้รับผลงานกว่า 5000 ชิ้น จากนักออกแบบรุ่นเยาว์ที่มีความมุ่งมั่นในกว่า 80 ประเทศ

ทีมออกแบบของโรลส์-รอยซ์ ได้เลือกผู้เข้ารอบสุดท้ายเรียบร้อยแล้ว โดยผลงานที่ผ่านการคัดเลือกทั้งหมดจะถูกแสดงบนแกลเลอรีออนไลน์ และทางทีมจะประกาศรายชื่อผู้ชนะเลิศช่วงกลางเดือนกรกฎาคม

กาวิน ฮาร์ทลีย์ (Gavin Hartley) หัวหน้าทีมออกแบบบีสโป๊กของโรลส์-รอยซ์ มอเตอร์ คาร์ส ซึ่งจะเป็นผู้ตัดสินผลงานร่วมกับสมาชิกในทีมของเขา กล่าวว่า “เรารู้สึกดีใจอย่างบอกไม่ถูก ที่โครงการได้รับการตอบรับอย่างล้นหลามจากเยาวชนทั่วโลก และสิ่งที่สร้างความประทับใจให้เราก็ไม่ใช่แค่จำนวนผลงานที่ได้รับเพียงอย่างเดียว แต่ยังรวมถึงความน่าทึ่งของผลงานการออกแบบของเด็กๆ ที่แสดงให้เห็นถึงจินตนาการ ความคิดสร้างสรรค์ และความสามารถอันเหลือเชื่อ เราต้องการส่งเสริมให้จินตนาการของเด็กๆ ได้โลดแล่นอย่างอิสระ และเด็กๆ ก็ตอบรับคำเชิญนี้ด้วยการออกแบบที่งดงาม ทำให้การเลือกผู้เข้ารอบกับผู้ชนะเป็นงานที่ยากอย่างยิ่งสำหรับเรา”

เขากล่าวเสริมว่า “โรลส์-รอยซ์สนับสนุนและช่วยเหลือให้ทุกคนสามารถก้าวตามความฝันได้ และการแข่งขันครั้งนี้ นอกจากจะเปิดพื้นที่ให้เด็กๆ ได้แสดงวิสัยทัศน์แล้ว ยังเป็นแรงบันดาลใจให้เราในฐานะทีมออกแบบ ช่วยเตือนใจเราให้รู้ซึ้งถึงพลังที่แท้จริงของจินตนาการมนุษย์ และท้าทายให้เรานำมิติของขนาด ความเป็นไปได้ และความยิ่งใหญ่ มาบูรณาการเพื่อทำฝันของลูกค้าเราให้เป็นจริง”

สามารถดูผลงานของผู้เข้ารอบสุดท้ายได้ที่: <https://rolls-royceyoungdesignercompetition.com/>

####

**ข้อมูลเพิ่มเติม**

**ข่าวประชาสัมพันธ์ รวมถึงรูปภาพความละเอียดสูงและคลิปวิดีโอ สามารถดาวน์โหลดได้**จากเว็บไซต์ [PressClub](http://www.press.rolls-roycemotorcars.com/)

ติดต่อทีมงานฝ่ายการสื่อสารของ **โรลส์-รอยซ์ มอเตอร์ คาร์ส ได้ทั้งทาง** [ทวิตเตอร์](https://twitter.com/rollsroycemedia) **และ** [อินสตาแกรม](https://www.instagram.com/rollsroycemedia/)

**Contacts:**

**Thailand**

บุศราพร เจริญกุลศักดิ์ +668 1665 1995 bussaraporn.c@rrmcapac.com

ธาร สุขานุศาสน์ +666 5525 5710 tarn.suk@mgc-asia.com

**Regional (Asia Pacific – Central)**

Helpdesk +65 9017 6272 \* info@rrmcapac.com

 +668 3076 6196

Hal Serudin +65 6838 9675 hal.serudin@rolls-roycemotorcars.com
*\*whatsapp*